पेयजल समस्या से निजात पाने किसी भी निकाय के पास कोई योजना नहीं
अधिकांश वार्डों में दिसंबर के आखरी सप्ताह से ही पेयजल समस्या शुरू हो गई
अंबु शर्मा | दंतेवाड़ा
गर्मी का मौसम शुरू हो गया है। जिले के किसी भी नगरीय निकाय के पास इस समस्या से निजात के लिए अब तक कोई प्लान नहीं है। ऐसे में अब पांचों निकायों के सबसे ज्यादा प्रभावित वार्डों के करीब 25 हजार लोगों को इस बार फिर परेशान होना पड़ेगा। इन 5 निकायों में गीदम, बचेली व बारसूर नगर पंचायत के रहवासियों को दिक्कत होगी। किरंदुल व दंतेवाड़ा के कुछ वार्डों में रहने वालों को ही इस समस्या का सामना करना पड़ सकता है।
नहीं बना कोई प्लान : जिले की नगर पालिका बचेली, गीदम व बारसूर के अधिकांश वार्डों में दिसंबर के आखरी सप्ताह से ही पेयजल समस्या शुरू हो गई है। मार्च समाप्ति व अप्रैल से यह समस्या विकराल रूप ले लेती है। मई-जून में इन निकायों के रहवासी पीने के पानी तक को मोहताज होने लगते हैं। इस समस्या से राहत देने निकायों में न तो अब तक बैठकें रखीं गईं और न ही कमियों को पूरा करने पूर्व प्लान तैयार करने किसी प्रकार की दिलचस्पी दिखाई गई है।
दंतेवाड़ा. किरंदुल के वार्ड-1 में सार्वजनिक नल पर पानी के लिए लगी कतार। यहां 15 से 20 मिनट नल चलता है, शेष समय टैंकर से पानी की आपूर्ति की जाती है लेिकन टैंकर भी कभी-कभार ही आता है।
इन वार्डों में सबसे ज्यादा समस्या
5 निकायों के कई वार्ड ऐसे हैं जहां अब तक पाइप लाइन का विस्तार नहीं हो पाया है। ऐसे में ये वार्ड टैंकर के भरोसे ही रहते हैं। इसके अलावा जिन वार्डों में पाइप लाइन पहुंची है लेकिन वहां पानी सप्लाई गर्मी के वक्त बंद होने की कगार पर आ जाती है। किरंदुल नगर पालिका के वार्ड एक, बचेली के वार्ड 01 से 07, 16 व 17 , बारसूर के वार्ड 01, 05, 06, 08,10 व 15, गीदम 01, 02, 05, 06, 09, 10, 12, 13, 14, 15 हैं, जहां केवल गर्मी ही नहीं साल भर पेयजल समस्या गहराई रहती है। गर्मी में पेयजल के लिए मारपीट-विवाद तक की नौबत कई बार आ जाती है।
विशेष प्लान तैयार किए जाएंगे
इस संबंध में जिले की सभी निकायों के सीएमओ की बैठक ली जाएगी। वर्तमान में कमियां क्या हैं व लोगों को निजात कैसे दिलाई जा सकती है, इस पर विशेष रणनीति बनाई जाएगी। बचेली व गीदम में सबसे ज्यादा यह समस्या आती है, ऐसे में इन दोनों निकायों के लिए विशेष प्लान तैयार किए जाएंगे। कोशिश रहेगी कि पेयजल समस्या से लोगों को जूझना न पड़े। सौरभ कुमार, कलेक्टर दंतेवाड़ा
5 निकायों की आबादी और उसके अनुपात में पानी का ब्यौरा
निकाय जनसंख्या कुल वार्ड समस्याग्रस्त वार्ड प्रभावित लोग व्यवस्था या स्त्रोत आवश्यकता
किरंदुल 18,887 18 दो वार्ड 1000 रामाबूटी झरना पाइप लाइन विस्तार
दंतेवाड़ा 13,500 18 चार वार्ड 950 फिल्टर प्लांट, बोर, अतिरिक्त बोर
गीदम 7500 15 10 वार्ड 5000 25 बोर अधिकांश सूखे 10 बोर, टैंकर, कर्मचारी
बचेली 22000 18 10 वार्ड 15000 बोर , हैंडपंप फिल्टर प्लांट, अतिरिक्त बोर
बारसूर 6636 15 08 वार्ड 4000 12 बोर, हैंडपंप 10 अतिरिक्त बोर, टैंकर
hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva bho_Deva bho_Deva bho_Deva bho_Deva bho_Deva bho_Deva